FESTKIRKEÅRET

3. SØNDAG I ADVENT

P: Kære kristne! "Glæd jer i Herren", siger apostlen Paulus. Lad os bede om sand glæde, nu da julen er nær.

1. For alle, som i dag udbreder det glade budskab,

 at de med deres ord og væremåde

 må vække ægte kristen glæde i dem, der hører budskabet.

 Derom beder vi.

A: Herre, hør vor bøn.

2. At budskabet om Ham, som kom,

 må bringe glæde og håb til samfundets ansvarlige.

 Derom beder vi.

A: Herre, hør vor bøn.

3. At Kristus, som de glade frelsesprofetier pegede frem imod,

 må bringe trøst og glæde til alle, som sidder i fængsel.

 Derom beder vi.

A: Herre, hør vor bøn.

4. At vi med ægte glæde må udføre vort arbejde

 med at vise verden Kristus.

 Derom beder vi.

A: Herre, hør vor bøn.

P: Himmelske Fader,

 før festen for din Søns fødsel

 lader du os skimte grunden til den store glæde.

 Giv, at vi må blive opfyldt af glæde.

 Ved Kristus, vor Herre.

A: Amen.